stanford-oval/wikipedia huggingface dataset:
רפואת חירום
ערכת עזרה ראשונה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בישראל נדרש להתקין "ארגז עזרה ראשונה" בכל מקום עבודה, לפי סעיף 147 (א) וסעיף 151 לפקודת הבטיחות בעבודה (נוסח חדש), התש"ל-1970. אף כי תכולת הארגז קבועה בפקודה, מתריע פרופסור יואל דונחין, מנהל המרכז לבטיחות החולה בבית החולים הדסה עין כרם, כי בפועל נמכרים גם פריטים יקרים שאינם מועילים להצלת חיים. פרופ' דונחין ממליץ להכין בכל בית ארגז ולרשום עליו את מספרי הטלפון של מגן דוד אדום ושל שירותי כבאות והצלה. לטענת פרופ' דונחין:
מסיכות פשוטות וזולות המאפשרות להנשים כמעט כל אדם מבוגר הן הציוד ההכרחי ביותר בתיבת העזרה הראשונה. הדרך היעילה ביותר לניקוי פצע היא שטיפה במים זורמים. אין כל צורך בתמיסות חיטוי או במריחת תמיסת יוד, שאמנם צובעת את המקום אך ערכה אינו רב. עצירת דמם יעילה נעשית על ידי לחיצה באצבע בחוזקה. שימוש בחוסם עורקים מותר רק למי שהוכשר לכך, מה גם שיעילותו של אמצעי זה אינה ודאית.
כלומר, להצלת חיים ולהגשת עזרה ראשונה לא נחוץ ארגז המכיל את מה שהחוק קובע, אלא ידע פשוט ומעט אימון, שכמותו אפשר לרכוש בקורסי החיאה בסיסיים. בקורס כזה לומדים כיצד הרמת הלסת מאפשרת לפתוח לרווחה את דרכי האוויר, כיצד עיסוי חזה קונה דקות יקרות מפז ומאפשר לצוות הרפואי להמשיך ולבצע החיאה מוצלחת. את הפדים, המשחות, הפלסטרים והכדורים להקלת כאב ראש אפשר לשמור בכל מקום, בידיעה שהם אינם בגדר עזרה ראשונה כלל ועיקר.
ראו גם

מגן דוד אדום
הצלה ישראל
איחוד הצלה
אירוע רב נפגעים
החייאה
פרמדיק
ATLS
רפואה טקטית
הערות שוליים

↑  Recent Advances in Emergency Medicine | Frontiers Research Topic, www.frontiersin.org (באנגלית)
1 2  יואל דונחין, ערכת העזרה הראשונה הפכה לערכת קפה, באתר הארץ, 13 באפריל 2008
| --- | --- |
בקרת זהויות :  NLI: 987007540943505171  GND: 4049626-0  NARA: 10637513  NKC: ph127566 
ניידת טיפול נמרץ חדשה עם ציוד רפואי, אמצע שנות ה־80
שבוע האופנה בברלין

| --- | --- |

 סוג:  אירוע אופנה
 מדינה:  גרמניה גרמניה
 מיקום:  ברלין
 מועדים
 תאריכי פעילות:  2007–הווה (כ־17 שנים) 
 מועד שנתי:  בינואר וביולי
 משך הפסטיבל:  שבוע
 אתר רשמי
 
שבוע האופנה בברלין הוא אירוע אופנה, הנערך פעמיים בשנה בברלין, בינואר וביולי. בשבוע האופנה מוצגים עיצובים של יותר מ-800 המעצבים ומותגי אופנה הפועלים בעיר. במהלך השבוע נערכת תצוגה ברכבת התחתית של ברלין. במסגרת שבוע האופנה נערכים מספר ירידים וגם נערך אירוע ה-"Stylenite" המשלב תצוגת אופנה עם הופעות של אמנים שונים.
היסטוריה

שבוע האופנה נוסד ב-2007 וזכה לסיקור בינלאומי נרחב.
בשנת 2008, עורר האירוע סערה לאחר שמארגני שבוע האופנה הקימו אוהל מעל "ספרייה", האנדרטה לזכר השואה של הפסל מיכה אולמן.
מ-2011 האירוע נערך ממול לשער ברנדנבורג. חברת מרצדס-בנץ מעניקה חסות לשבוע.
בינואר 2015 בר רפאלי צעדה על השטיח האדום בשבוע האופנה, בשנה זו הוצגו בו דגמים של המעצב הישראלי שי שלום. המעצבים שני צימרמן, ציון ענבה ואפרת קליג הציגו באירוע הגאלה של השבוע, לכבוד 50 שנה לכינון יחסי ישראל-גרמניה.
הערות שוליים

↑  יעל בן ישראל, ‏כוכבים בשמי ברלין: ביקור בשבוע האופנה של העיר המדוברת באירופה, באתר גלובס, 20 בפברואר 2014
↑  נרי ליבנה, דורכים עלינו, באתר הארץ, 7 באוגוסט 2008
↑  דנקשן! בר רפאלי מושכת תשומת לב בגרמניה, באתר וואלה, 21 בינואר 2015
↑  איתי יעקב, שי שלום בשבוע האופנה ברלין: "רגע מכונן כאדם, כמעצב וכישראלי", באתר Xnet‏, 12 ביולי 2015
↑  איתי יעקב, 50 שנה לכינון יחסי ישראל-גרמניה: האירועים שחוגגים אופנה כחול-לבן, באתר Xnet‏, 19 בינואר 2015
| --- | --- |
בקרת זהויות :  GND: 7693775-6  VIAF: 235287294   WorldCat (עם VIAF): 235287294
רפאל ל. סילבה

| --- | --- |
אין תמונה חופשית
 לידה:  18 ביוני 1994 (בן 30) בלו הוריזונטה, ברזיל 
 מדינה:  ארצות הברית 
 מקום לימודים:  אוניברסיטת פייס 
 פרסים והוקרה:  Out100 (2022) 
 פרופיל ב-IMDb
 
רפאל ל. סילבה (באנגלית: Rafael L. Silva ; נולד ב-18 ביוני 1994) הוא שחקן ברזילאי-אמריקאי. הוא ידוע בעיקר בזכות תפקידו כקרלוס רייס בסדרת הטלוויזיה מוקד 911: טקסס.
ביוגרפיה

סילבה נולדה בבלו הוריזונטה, ברזיל. כשהיה צעיר הוא חשב על קריירה בטיפול בבעלי חיים, בדיוק כמו סבו ודודו. עם זאת, משפחתו עברה להאריסון, ניו ג'רזי כשהיה בן שלוש עשרה.
הוא התחיל לשחק בתיכון כדי להתגבר על פחד הקהל שלו. "התחלתי לשחק כשהייתי חטיבת ביניים בתיכון. פעם פחדתי מאוד לדבר בפומבי. חשבתי שאם אתה הולך לפחד ממשהו, אתה יכול באותה מידה להיות בעין של הוריקן. אז התחלתי לשחק כי פחדתי לדבר בפומבי..." . לאחר שסיים את לימודיו באוניברסיטת פייס, הוא הופיע בסדרת הטלוויזיה מזכירת המדינה ובסרט Fluidity .
חיים אישיים

סילבה מתרגל ג'ו ג'יטסו ברזילאי, לאחר שהתאמן עם רויס גרייסי. הוא גם רוקד ושולט בפורטוגזית, אנגלית וספרדית.
סילבה הוא הומו,  במהלך ראיון למגזין פולי הוא הצהיר שהוא לא יצא מהארון עד שחל את לימודיו בקולג'.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2015 | Drunk Art Love | אד | מיני סדרה |
| 2017 | Unpaid Interns | ג'יי "פניסטוק" מיירלס | סרט קצר |
| 2018 | Narrator Syndrome | גבר חסר פנים מס' 3 | סרט קצר |
| 2019 | מזכירת המדינה | אוסקר קורטז | פרק אחד |
| 2019 | Fluidity | ראול |  |
| 2020 | The Corps | דריל סילבנוס | סדרת אינטרנט |
| 2020-הווה | מוקד 911 | קרלוס רייס | תפקיד ראשי |
| TBA | החוף | שון ווילסון | תפקיד ראשי  |
פרסים ומועמדויות

| פרס | שנה | קטגוריה | עבודה מועמדת | תוצאה | הערות |
| --- | --- | --- | --- | --- | --- |
| Black Tie Dinner | 2022 | פרס ואנגארד | עצמו | זכייה |  |
הערות שוליים

1 2 3 4  "The untold truth of Rafael Silva". 10 ביוני 2020. {{cite web}}:  (עזרה)
↑  "Rafael Silva". TVGuide.com (באנגלית). נבדק ב-24 באפריל 2022. {{cite web}}:  (עזרה)
↑  Rude, Mey (28 במאי 2021). "'9-1-1: Lone Star's Rafael Silva Wants More 'Tarlos' Intimacy Too". www.out.com (באנגלית). נבדק ב-24 באפריל 2022. {{cite web}}:  (עזרה)
↑  Conway, Jeff. "Ronen Rubinstein & Rafael Silva On The Importance Of Their LGBTQIA+ Characters On FOX's '9-1-1: Lone Star'". Forbes (באנגלית). נבדק ב-24 באפריל 2022. {{cite web}}:  (עזרה)
1 2  Damshenas, Sam (16 ביוני 2021). "9-1-1: Lone Star's Rafael Silva is bringing intersectional LGBTQ+ representation to the masses". GAY TIMES. נבדק ב-24 באפריל 2022. {{cite web}}:  (עזרה)
↑  Gao, Max (29 ביולי 2020). "9-1-1 Lone Star's Rafael Silva on playing a queer cop in 2020". Digital Spy. נבדק ב-24 באפריל 2022. {{cite web}}:  (עזרה)
↑  Krol, Jacklyn (25 באוקטובר 2021). "'9-1-1: Lone Star': Rafael Silva Explains Why Carlos Reyes Doesn't Have a Texas Accent". Outsider. נבדק ב-24 באפריל 2022. {{cite web}}:  (עזרה)
↑  Malkin, Marc (8 באפריל 2021). "Ronen Rubinstein comes out as bisexual, inspired by work on '9-1-1: Lone Star'". Today.com. נבדק ב-2022-04-25. {{cite web}}:  (עזרה)
↑  "COVER STORY: RAFAEL SILVA: "La masculinidad es una idea, no es algo real"". Folie (בספרדית). נבדק ב-28 באפריל 2024. {{cite web}}:  (עזרה)
↑  Hudspeth, Christopher (18 בספטמבר 2024). "Everything You Need to Know About The Waterfront Starring Holt McCallany". Tudum by Netflix. נבדק ב-18 בספטמבר 2024. {{cite web}}:  (עזרה)תחזוקה - ציטוט: url-status (link)
↑  "Olympian Gus Kenworthy & Actor Raphael Silva To Be Honored at 2022 Black Tie Dinner". He Said Dallas. 26 באוגוסט 2022. נבדק ב-26 במרץ 2024. {{cite web}}:  (עזרה)
שבוע האופנה במילאנו

| --- | --- |

 סוג:  שבוע אופנה 
 מדינה:  איטליה איטליה
 מיקום:  מילאנו 
 מועדים
 תאריכי פעילות:  1958–הווה (כ־66 שנים)
 www.cameramoda.it
 
דוגמנית על מסלול תצוגה בשבוע האופנה של מילאנו
שבוע האופנה במילאנו היא סדרת אירועי אופנה הנערכים במילאנו, איטליה.
היסטוריה

שבוע האופנה החל להתקיים ב-1958, כחלק מהקמת ארבעת שבועות האופנה המובילים בעולם, ביחד עם שבוע האופנה בניו יורק, שבוע האופנה בלונדון ושבוע האופנה בפריז.
בין המארגנים של השבוע היא "הלשכה הלאומית לאופנה איטלקית" (Camera Nazionale della Moda Italiana) ארגון ללא מטרת רווח הבא לקדם את האופנה באיטליה.
במסגרת שבוע זה נערכים מעל ל-40 תצוגות אופנה ואירועים אלו מושכים תיירים רבים אל העיר.
מלבד מעצבים ובתי אופנה איטלקיים רבים ממעצבי האופנה המובילים ברחבי העולם מציגים את יצירותיהם במהלך השבוע, לאירוע תפקיד מרכזי בכלכלה האיטלקית.
בשבוע האופנה של 2012 התעוררה שערורייה כאשר גוצ'י, אחד ממותגי האופנה הגדולים במדינה החליט להקדים את התצוגה שלו ליום הפתיחה של השבוע, דבר הדרש מדוגמניות רבות להקדים את הגעתן למילאנו לפני שהסתיים שבוע האופנה הלונדוני.
בשבוע האופנה של 2017 התאחדו לתמונה משותפת הדוגמניות המובילות של שנות התשעים וביניהן קלאודיה שיפר וסינדי קרופורד לתצוגת איחוד משותפת, בנוסף האירוע נערך לציון 20 שנה לרצחו של ג'אני ורסצ'ה.
הערות שוליים

↑  לירוי שופן‏, הרגעים הגדולים של שבוע האופנה במילאנו, באתר וואלה, 29 בספטמבר 2011
↑  איתי יעקב, סוף מסלול: רגעי השיא והשפל של שבוע האופנה במילאנו, באתר Xnet‏, 25 בספטמבר 2017
ערך זה הוא קצרמרבנושא איטליה. אתם מוזמנים לתרום לוויקיפדיה ו.
רודבלוק (מרץ 2016)

| רודבלוק>  הפוסטר הרשמי של האירוע בכיכובם של טריפל H ודין אמברוז.מידע |
| --- | --- | --- |
ארגון: WWE
תאריך: 12 במרץ 2016
עיר: טורונטו, אונטריו, קנדה
אולם: ריקו קולוסיאום
מספר צופים: 9,000~
שיר(י) הנושא: "Out of the Black" בביצוע Royal Blood
סיסמה פרסומית: Road Closed Ahead
סדרת אירועי שלם וצפה של ה-WWE
| פאסטליין | רודבלוק | :NXT TakeOverDallas |
סדרת אירועי רודבלוק
| ראשון | רודבלוק | End of the Line |
רודבלוק היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע נערך ב-12 במרץ 2016, באולם ריקו קולוסיאום שבטורונטו, אונטריו, קנדה. האירוע היה האירוע הראשון בסדרת אירועי רודבלוק.
תשעה קרבות התנהלו באירוע, כולל שני קרבות חושך (קרב שאינו שודר בטלוויזיה). בקרב המרכזי, טריפל H ניצח את דין אמברוז ושמר על אליפות ה-WWE העולמית במשקל כבד. עוד ברשימת הקרבות, הניו דיי (ביג אי וקופי קינגסטון) ניצחו את ליגת האומות (שיימוס והמלך בארט) ושמרו על אליפות הזוגות של ה-WWE, הריבייבל (דאש ויילדר וסקוט דוסון) ניצחו את אנזו וקאס ושמרו על אליפות הזוגות של NXT, שארלוט ניצחה את נטליה ושמרה על אליפות הדיוות, וברוק לסנר ניצח את בריי וויאט ולוק הארפר בקרב האנדיקאפ 2 נגד 1.
עלילות

האירוע כלל קרבות שנבעו מעלילות מתוסרטות מהתוכניות השבועיות: Raw,‏ סמאקדאון ו-NXT.
ב-29 בפברואר בפרק של התוכנית Raw, דין אמברוז איתגר את טריפל H לקרב על אליפות ה-WWE העולמית במשקל כבד של האחרון. מאוחר יותר באותו הערב, טריפל H התערב בקרב של אמברוז נגד אלברטו דל ריו ואף גרם לפסילת הקרב. אמברוז תקף את טריפל H, אך האחרון עצר את ההתקפה, כשביצע על אמברוז את מהלך הפדיגרי. לאחר מכן, הוא נענה בחיוב לאתגר של אמברוז, לפני שהמשיך לתקוף את אמברוז שוב. כתוצאה מכך, הקרב בין השניים על התואר נקבע לאירוע רודבלוק.
ב-2 במרץ במרץ בפרק של התוכנית NXT, נקבע שהריבייבל (דאש ויילדר וסקוט דוסון) יגנו על אליפות הזוגות של NXT נגד אנזו אמורה וקולין קאסידי באירוע רודבלוק.
באירוע הרויאל ראמבל, ברוק לסנר הדיח מקרב הרויאל ראמבל המסורתי את לוק הארפר, אריק רואן וברון סטרומן ממשפחת וויאט. לעומת זאת, השלושה נכנסו פעם נוספת לזירה והדיחו את לסנר מהקרב. ב-3 במרץ בפרק של התוכנית סמאקדאון, קרב בין ברוק לסנר לבריי וויאט נקבע לאירוע רודבלוק.
ב-8 במרץ, נקבע שהניו דיי (ביג אי וקופי קינגסטון) יגנו על אליפות הזוגות של ה-WWE נגד נציגי קבוצת ליגת האומות (שיימוס והמלך בארט) באירוע רודבלוק.
ב-11 במרץ, קרב לא על אליפות הדיוות נקבע בין אלופת הדיוות, שארלוט לנטליה לאירוע רודבלוק. בקטע שהוקלט מראש ושודר לפני הקרב, נטליה התגרתה בשארלוט להניח על כף המאזניים את חגורת האליפות שלה. כתוצאה מכך, שארלוט הסכימה להגן על תוארה מול נטליה.
אירוע > קרבות מקדימים

האירוע עצמו נפתח בקרב שבו הניו דיי (ביג אי וקופי קינגסטון) (שלוו לקרב על ידי אקסבייר וודס) הגנו על אליפות הזוגות של ה-WWE נגד ליגת האומות (שיימוס והמלך בארט). בסיום, ביג אי ביצע על בארט את מהלך הסיום שלו, הביג אנדינג, שהספיק לו כדי להעניק לו ולקינגסטון את הניצחון בקרב, שהקנה להם הגנה מוצלחת על התואר.
אז, כריס ג'ריקו התמודד מול ג'ק סוואגר. ג'ריקו השיג את הניצחון בקרב לאחר שהכריח את סוואגר להיכנע למהלך ההכנעה שלו, "חומות יריחו".
בקרב שבא לאחר מכן, הריבייבל (דאש ויילדר וסקוט דוסון) הגנו על אליפות הזוגות של NXT נגד אנזו וקאס (שלוו לקרב על ידי כרמלה). הריבייבל ניצחו בקרב והגנו בהצלחה על חגורות האליפות לאחר שביצעו על אנזו אמורה את מהלך הסיום המשותף שלהם, ה-Shatter Machine.
בקרב הרביעי, שארלוט הגנה על אליפות הדיוות נגד נטליה. שארלוט הגנה בהצלחה על התואר לאחר שהצמידה את נטליה לניצחון תוך כדי שהיא נעזרה באחיזה בחבלי הזירה.
אז, ברוק לסנר היה אמור להתמודד בקרב יחידים מול בריי וויאט. לעומת זאת, הקרב שונה לקרב האנדיקאפ 2 נגד 1 אשר כלל בנוסף את לוק הארפר. וויאט נשאר מחוץ לזירה במהלך הקרב. הארפר ביצע על לסנר סדרת מהלכים ביניהם: שני מהלכי סופרקיק ואת מהלך הדיסקוס קלוזליין, שלא הספיקו לו כדי להצמיד את לסנר לניצחון. מנגד, לסנר ביצע עליו חמישה מהלכי ג'רמן סופלקס ואת מהלך ה-F5 כדי לנצח בקרב.
בקרב הלפני אחרון, סמי זיין התמודד מול סטארדאסט. זיין ביצע על סטארדאסט את מהלך הסיום שלו, ה-Helluva Kick אשר הספיק לו כדי לנצח בקרב.
אירוע > הקרב המרכזי

בקרב המרכזי, טריפל H הגן על אליפות ה-WWE העולמית במשקל כבד נגד דין אמברוז. במהלך הקרב, אמברוז ביצע על טריפל H את מהלך הסיום שלו, ה-Dirty Deeds ולאחר מכן הצמיד אותו לספירת שלוש. לעומת זאת, השופט מנע את הספירה, מכיוון שרגלו של אמברוז הונחה מתחת לחבל הזירה התחתון. סיום הקרב התנהל כך שאמברוז ניסה לבצע על טריפל H את מהלך האלבו דרופ על שולחן השדרנים. מנגד, טריפל H זז ואמברוז התרסק אל תוך שולחן השדרנים. טריפל H ניצל את המצב וביצע את מהלך הפדיגרי, שהספיק לו כדי לשמור על התואר בהצלחה.
ביקורות

האירוע זכה לביקורות מעורבות בקרב המבקרים והצופים.
ג'ייסון פאוול מהאתר Pro Wrestling Dot Net אמר ש"בסך הכל, רודבלוק הוא מה שציפינו שיהיה. לא בתוכניות של הארגון לשנות את המצב שלושה שבועות לפני רסלמניה. אני מכיר כמה מעריצים שחשבו לעצמם שזה אפשרי, אך זה לא נראה לי מציאותי בלי שום קשר אם השינויים יצרו רשימת קרבות טובה יותר לרסלמניה".
ג'ון פאוול מהאתר Canoe.ca סיכם את האירוע כ"אירוע ממוצע ללא הפתעות... אף על פי שהאירוע בסך הכל היה טוב יותר מאירועי השלם וצפה האחרונים של ה-WWE. למרות זאת, רודבלוק לא תידלק את ההתלהבות של הצופים לקראת רסלמניה". על הקרב המרכזי, פאוול כתב ש"אמברוז הוכיח ללא צל של ספק שהוא קורץ מחומר לקרבות מרכזיים". פאוול שיבח את המתאבקים הקנדים, נטליה, כריס ג'ריקו וסמי זיין על "תצוגות יוצאות דופן" בנוסף לארבעת מתאבקי NXT שהוכיחו "למה NXT היא עדיין התוכנית ששווה צפייה בכל שבוע". הציון שהעניק לקרב המרכזי היה 8 וחצי מתוך 10, בעוד שהקרב בין לסנר לוויאט והארפר זכה לציון הנמוך ביותר עם 5 מתוך 10.
לארי קסונקה מהאתר 411Mania העניקו לאירוע ציון של 7 מתוך 10. הקרב שזכה לציון הגבוה ביותר היה הקרב המרכזי בין טריפל H לאמברוז עם 4 כוכבים, בעוד שהקרב בין זיין לסטארדאסט זכה לציון הנמוך ביותר עם כוכב אחד בלבד. קסונקה שיבח גם את הקרבות על אליפות הזוגות של NXT ועל אליפות הזוגות של ה-WWE.
תוצאות

| מס' | תוצאות | התניות | זמן |
| --- | --- | --- | --- |
| D1 | מארק הנרי ניצח את רנדי שארפ | קרב יחידים | 03:35 |
| D2 | גולדאסט (עם R-טרות') ניצח את ויקטור (עם קונור) | קרב יחידים | 06:44 |
| 3 | הניו דיי (ביג אי וקופי קינגסטון) (א) (עם אקסבייר וודס) ניצחו את ליגת האומות (שיימוס והמלך בארט) | קרב זוגות על אליפות הזוגות של ה-WWE | 09:49 |
| 4 | כריס ג'ריקו ניצח את ג'ק סוואגר בהכנעה | קרב יחידים | 07:54 |
| 5 | הריבייבל (דאש ויילדר וסקוט דוסון) (א) ניצחו את אנזו וקאס (עם כרמלה) | קרב זוגות על אליפות הזוגות של NXT | 10:17 |
| 6 | שארלוט (א) (עם ריק פלייר) ניצחה את נטליה | קרב יחידים על אליפות הדיוות | 13:37 |
| 7 | ברוק לסנר (עם פול היימן) ניצח את משפחת וויאט (בריי וויאט ולוק הארפר) | קרב האנדיקאפ 2 נגד 1 | 04:03 |
| 8 | סמי זיין ניצח את סטארדאסט | קרב יחידים | 12:33 |
| 9 | טריפל H (א) ניצח את דין אמברוז | קרב יחידים על אליפות ה-WWE העולמית במשקל כבד | 24:43 |
(א) - מתייחס למתאבק/מתאבקים שהגיעו לקרב כאלוף/אלופים D - מציין שהקרב היה קרב חושך (קרב שלא שודר בטלוויזיה)
הערות שוליים

↑  הביקורת של ג'ייסון פאוול באתר Pro Wrestling Dot Net
↑  הביקורת של ג'ון פאוול מהאתר Canoe.ca
↑  הביקורת של לארי קסונקה באתר 411Mania
↑  הניו דיי ניצחו את שיימוס והמלך בארט ושמרו על אליפות הזוגות של ה-WWE
↑  ג'ריקו ניצח את סוואגר
↑  הריבייבל ניצחו את אנזו אמורה וקולין קאסידי ושמרו על אליפות הזוגות של NXT
↑  שארלוט ניצחה את נטליה ושמרה על אליפות הדיוות
↑  לסנר ניצח את וויאט והארפר בקרב האנדיקאפ 2 נגד 1
↑  סמי זיין ניצח את סטארדאסט
↑  טריפל H ניצח את אמברוז ושמר על אליפות ה-WWE העולמית במשקל כבד
שבט (טקסונומיה)

הביזון האמריקאי והפרה משתייכים שניהם לשבט הבקר.
שֵׁבֶט (באנגלית: Tribe) היא דרגת מיון טקסונומית המאפשרת מיון ביניים בין תת-משפחה לבין סוג.
חלוקה לשבטים מבוצעת לרוב כדי לבטא זיקה גנטית בין סוגים שונים במשפחה, בין אם במאפיין חיצוני כגון צבע, גודל, אופן התרבות ועוד, ובין אם הצבעה על אב משותף והתאמה גנטית המאפשרת זיווג של מינים תחת סוגים שונים. שבטים הם מיון נדיר אם מתייחסים לכלל המיונים הטקסונומיים, אך במשפחות גדולות מאוד, לדוגמה משפחות תחת פרוקי-רגליים, ניתן למצוא אותם תכופות.
דוגמאות לשימוש בדרגה זו: השימפנזה הוא סוג של קוף השייך לשבט ההומיניניים שבמשפחת ההומינידיים השייכת לסדרת הפרימטים; הטנגריים הם שבט של עופות ממשפחת הפרושיים; הפר והתאו שייכים לשבט בקר (Bovini) שבמשפחת הפריים; הטריצרטופסיני הוא שבט בתת-משפחת הכסמוזאורים שבמשפחת הצרטופסיים (הדינוזאורים בעלי הקרניים), ועוד.
רינה סופר

| --- | --- |

רינה סופר בטקס פרסי האמי, 2014
 לידה:  2 בדצמבר 1968 (בת 55) ארקדיה, ארצות הברית 
 מדינה:  ארצות הברית ארצות הברית
 תקופת הפעילות:  מ-1987 
 מקום לימודים:  אוניברסיטת המדינה מונטקלייר  North Bergen High School  ישיבת פריש 
 בן או בת זוג:  סנפורד בוקסטאבר (2003–2017) 
 פרסים והוקרה:  פרס אמי לבידור בשעות היום 
 פרופיל ב-IMDb
 
רינה שיראל סופר (באנגלית: Rena Sherel Sofer; נולדה ב-2 בדצמבר 1968) היא שחקנית קולנוע וטלוויזיה אמריקאית-יהודייה.
ביוגרפיה

סופר נולדה בארקדיה, קליפורניה שבארצות הברית. בתם של סוזן (לבית פרנצבלאו) פרופסורית לפסיכולוגיה, ושל מרטין סופר רב יהודי-קונסרבטיבי שלמד לדוקטורט בישיבה יוניברסיטי שבניו יורק, ובצעירותו שירת במלחמת העצמאות בישראל ב-1948. לאחר גירושי הוריה, היא ואחיה דייוויד גדלו אצל אביהם. למדה בבית ספר תיכון יהודי-אורתודוקסי-מודרני בפרמוס שבניו ג'רזי, שם אביה היה רב בית הכנסת "בית אל".
קריירה

ידועה בעיקר עבור השתתפותה באופרות סבון ובסרטי טלוויזיה. ב-1988 החלה לגלם את אמיליה מקנזי דומק באופרת הסבון "אהבות" ששודרה ב-ABC. את תפקידה זה גילמה עד 1991. ב-1992 הופיעה בסרט "זרה בתוכנן".
בשנת 1993 לוהקה לשחק את הדמות לויס סרילו באופרת הסבון "ג'נרל הוספיטל" ברשת CBS, עד לעזיבתה ב-1997. בשנת 1995 זכתה בפרס אמי עבור תפקידה.
בשנת 2001 שיחקה בתפקיד ראשי בסדרה "הכרוניקה" בתפקיד של גרייס האל, למשך עונה 1 עד שירדה מהמרקע. בשנת 2002 הצטרפה לקאסט העונה השביעית של סדרת הסיטקום "תהרוג אותי וזהו" ברשת NBC, בדמותה של ויקי קוסטה. בשנת 2003 שיחקה בסיטקום "זיווגים" של רשת NBC, התכנית אשר מבוסס על סדרת טלוויזיה בריטית באותו שם ירדה מן המרקע לאחר עונה אחת. ב-2005 שיחקה בסדרת הדרמה "צדק עיוור" בתפקיד קריסטי דאנבר. בשנת 2007 השתתפה בעונה השישית של הסדרה "24", בה גילמה את מרילין באואר, אשת אחיו של הדמות הראשית ג'ק באואר.
בשנת 2010 שיחקה סופר בסדרת המשטרה "NCIS" כפרקליטה בשם מרגרט אליסון הארט.
מאז 2013, משחקת את הדמות של קווין פולר באופרת הסבון הפופולרית "היפים והאמיצים" המשודרת ברשת CBS.
חיים אישיים

בשנת 1995 נישאה לשחקן וולי קארת', ששיחק לצדה ב"ג'נרל הוספיטל". נולדה להם ילדה, רוזאבל רוזלינד קארת'. ב-1997 התגרשו סופר וקארת'.
בשנת 2003 נישאה למפיק סנפורד בוקסטאבר. ב-5 באוגוסט 2005 ילדה בלוס אנג'לס את בתם המשותפת. סופר ובוקסטאבר התגרשו מאוחר יותר. בשנת 2019 הודיעה סופר כי השניים התפייסו ובאפריל הודיעו על אירוסיהם.
הערות שוליים

↑   רינה סופר, במסד הנתונים הקולנועיים IMDb (באנגלית)
↑  https://archive.triblive.com/local/pittsburgh-allegheny/rena-sofer-bold-and-the-beautiful-star-and-former-pittsburgher-discusses-synagogue-shooting/
| --- | --- |
בקרת זהויות :  BNE: XX1287058  GND: 1208413511  ISNI: 0000 0000 6086 176X  VIAF: 87049759   WorldCat (עם VIAF): 87049759 
ערך זה הוא קצרמרבנושא אישים. אתם מוזמנים לתרום לוויקיפדיה ו.
שאול אלוני

אין תמונה חופשית
שאול אלוני (4 באוגוסט 1929 – 16 בנובמבר 2007) היה שופט בית המשפט המחוזי בתל אביב ונשיא בית הדין לערעורים בכדורגל.
ביוגרפיה

נולד בתל אביב בשנת 1929 בשם שאול לוי. בעקבות אחיו, נסים אלוני, שינה את שם המשפחה לאלוני. ב-1943 סיים את לימודיו בגימנסיה גאולה. היה חבר במחתרת הלח"י בנערותו, שימש כמדביק כרוזים ועסק בהדרכה על חומרי חבלה. שם גם נפצע וכמעט התעוור בתאונת עבודה עם חומרי נפץ.
ב-1954 סיים את לימודיו בפקולטה למשפטים של האוניברסיטה העברית בירושלים, וב-1956 קיבל את הרישיון לעסוק בעריכת דין. עבד ארבע שנים כעורך דין שכיר, וב-1959 פתח משרד עצמאי. ב-1966 עזב את הפרקטיקה, ובמשך כשלוש שנים שימש כיועץ משפטי של נציבות המים.
בשנת 1971 נבחר לכהונת שופט בבית משפט השלום בתל אביב. ב-1980 מונה לכהונה בפועל כשופט בבית המשפט המחוזי בתל אביב. שימש כשופט בבית המשפט העליון (במינוי זמני) בשנים 1989–1990. פרש לגמלאות ב-13 במאי 1991.
אלוני היה שותף בכיר במשרד עורכי הדין "בלטר, גוט, אלוני ושות’", שנחשב בעבר לאחד משלושת משרדי עורכי הדין הגדולים בישראל. לימד באוניברסיטה העברית, אוניברסיטת תל אביב ומכללות שונות, ערך קורסים בנושאים משפטיים, וכתב טורים בעיתונים "הארץ" ו"מעריב". כיהן כיו"ר ועדות בנושאים שונים, בהם פונדקאות, חינוך והגנת הדייר.
אלוני עסק בשפיטה גם בתחום הספורט בישראל. מאמצע שנות ה-60 שימש דיין בבית הדין המשמעתי של איגוד הכדורסל בישראל. בהמשך שימש נשיא בית הדין המשמעתי לערעורים של התאחדות הספורט, חבר הנשיאות של בתי הדין לערעורים של התאחדות הכדורגל הישראלית ואיגוד הכדורסל בישראל, ונשיא בית הדין של הוועד האולימפי בישראל. אלוני היה אוהד מכבי תל אביב בכדורסל, ונטען נגדו כי פסק מספר פעמים בעדה הן בבית המשפט המחוזי (נדב הנפלד) והן במסגרת נשיאות בית הדין העליון. אלוני פסל את עצמו מלדון בבקשת ההעברה של המשחק בין הפועל פתח תקווה למכבי תל אביב באצטדיון רמת גן ב-2003, כיוון שסבר שכל פסיקה שלו תשתמע שלא כהלכה.
משפחתו

אלוני היה בנם של יוסף לוי ואסתריאה (לבית גרשון). אחיו הבכור היה נסים אלוני, מחזאי ובמאי. על שם סבו, שאול גרשון, קרויה קריית שאול. דודו, הרב חיים גרשון, היה הרב הראשי של יפו.
אלוני שכל את בנו בעז, שנהרג בגיל 20 במסגרת שירותו הצבאי כלוחם ב-1979. ילדיו האחרים הם דפנה עמית, שרון להב ועילם אלוני.
הערות שוליים

↑  שאול אלוני, באתר העמותה להנצחת מורשת לוחמי חירות ישראל (לח"י)
↑  הוועדה לבחינת הנושא של הפריה חוץ-גופית: סיכום ביניים - ראשי פרקים לדיון ציבורי, 1999
| שופטים לשעבר בבית המשפט העליון |
| --- | --- | --- |
| נשיאים | זמורה • אולשן • אגרנט • זוסמן • לנדוי • כַהן • שמגר • ברק • ביניש • גרוניס • נאור • חיות |  |
| שופטים | דונקלבלום • חשין • אסף • זילברג • ברנזון • גויטיין • ויתקון • כהן • מני • הלוי • קיסטר • עציוני • שרשבסקי • בן-פורת • אשר • אלון • בכור • בייסקי • לוין • כהן • כהן • לוין • בך • נתניהו • חלימה • גולדברג • מלץ • אור • מצא • חשין • זמיר • דורנר • טל • שטרסברג-כהן • קדמי • טירקל • אנגלרד • ריבלין • פרוקצ'יה • לוי • ארבל • זילברטל • רובינשטיין • ג'ובראן • דנציגר • שהם • מלצר • מזוז • הנדל • קרא • ברון • פוגלמן |  |
| שופטים במינוי זמני | בקר • זהר • לוין • צלטנר • כהן • בן-עתו • שילה • שינבוים • אבנור • וייס • בן דרור • וינוגרד • ולנשטיין • אריאל • אלוני • בן יאיר • גולדברג • אלון • אילן • זועבי • ברלינר • עדיאל • חשין • שוחט |  |
ראו גם: שופטים מכהנים
| --- | --- |
בקרת זהויות :  NLI: 987007499114605171  VIAF: 308275607   WorldCat (עם VIAF): 308275607
שאול אפק

| --- | --- |
אין תמונה חופשית
 לידה:  23 באוגוסט 1928 ז' באלול ה'תרפ"ח עין חרוד, פלשתינה (א"י) המנדט הבריטי
 פטירה:  10 בנובמבר 2020 (בגיל 92) כ"ג בחשוון ה'תשפ"א כפר סבא, ישראל ישראל 
 מדינה:  ישראל 
 צאצאים:  מיכל הרצוג 
 מספר צאצאים:  1 
 השתייכות:   פלמ"ח   צבא הגנה לישראל
 תקופת הפעילות:  1945–1948 (פלמ"ח) 1948 – 1975 (צה"ל)
 דרגה:    אלוף-משנה
 תפקידים בשירות
 סגן מפקד סיירת גולני  סגן מפקד גדוד 13  מפקד גדוד 51  קצין המבצעים של אוגדה 36  סגן מפקד חטיבה 4  סגן מפקד בית הספר לקצינים  מפקד מחוז חיפה  נספח צה"ל בברזיל
 
שאול אפק (23 באוגוסט 1928, ז' באלול ה'תרפ"ח – 10 בנובמבר 2020, כ"ג בחשוון ה'תשפ"א) היה אלוף-משנה בצה"ל ולוחם פלמ"ח. בין היתר שימש מפקד מחוז חיפה ונספח צה"ל בברזיל.